Başûrê Kurdîstanî de seba ke PKK lîsteya terorî ra bêro vetene Kampanyaya Kurdan rê Edaletî dîyabî destpêkerdene.
Tek waya çar birayanê şehîdan Sêwan Kakemend derheqê têkoşînê PKKyî û kampanya de ANFyî rê qisey kerd.
Sêwane îfade kerd ke PKK têgêrayîşêko azadîwaştox o û vat: ''PKKyî qetî şarî rê xîyanet nêkerd. PKKyî seba pêro parçeyanê Kurdîstanî têkoşîn keno. 2016 de wexto ke DAÎŞî hêrişê tîya Kerkûkî kerdbi gerîlayan bi çêrî ma pawitî. Dewletê îşxalkerî PKKyî rê vanê terorîst la ê bi xo terorîst ê. Ê wazenê kurdan qir bikerê.
Nika seba ke PKK lîsteya terorî ra bêro vetene Kampanyaya Kurdan rê Edaletî yena kerdene û îmzayî yenê arêdayene. Ez sey waya çar şehîdan paştî dana na kampanya. Ez pêro hemwelatîyan ra wazena ke tewrê kampanya bibê.''
